一秒拳王

《一秒拳王》，係一套2020年出品，以西洋拳為題材嘅香港電影，由周國賢、查朗桑提納托古，同埋 ToNick主音趙善恆主演，林明禎、盧海鵬、袁富華、張建聲同童星熊倬樂亦有份演出，趙善恆執導同埋創作故事，章彥琦、何肇康、李浩田、凌偉駿合編劇本，原定喺12月3號上映。呢套亦係2020年「香港亞洲電影節」嘅閉幕電影。受第四波疫情影響，套戲最後延遲到2021年3月11號正式上映。

劇情簡介 
成日喺酒吧渾噩嘅周天仁，自細就擁有一秒預知嘅能力，經常運用呢個超能力躲避債主，而佢個仔都對佢毫無寄望。有一日，喺街上招募拳擊手嘅葉志信，見到天仁嘅敏捷動作，好適合拳擊，於是，阿信決定要拉攏佢加入拳館，訓練佢喺擂台上比賽，同拳王鄭耀祖阿 Joe 對戰。開頭，天仁喺訓練好懶散，但一次意外，一次轉變，令天仁認真咁企喺擂台上，展開一場激烈嘅比賽。

角色

製作過程 
拍呢套戲嗰陣，趙善恆同周國賢都要日操六個鐘，學點樣做一個拳手，趙善恆形容過程笑中有淚，周國賢就話呢度係呢套戲係佢人生最熱血嘅一套，令佢搵番男子氣概，但佢開鏡前已傷咗髖關節，去到拍攝一場壓軸拳賽，對戰查朗桑提納托古嗰陣仲受傷送院聯咗八針。另外，周國賢喺拍攝期間不時喺社交媒體分享自己得分嘅成果，亦令好多朋友同影迷關注。除咗兩個主角之外，張建聲亦都要為咗套戲訓練肌肉，需要四十日內速減廿幾磅。

主題曲 
【時間的初衷】

演唱：周國賢/ToNick
 作曲：周國賢/恆仔@ToNick
 作詞：鄭敏
 編曲：周國賢/ ToNick/Goro Wong

評價 
 《香港01》喺2020年12月發表評論，形容趙善恆喺《救殭清道夫》之後再次執導，有好大嘅進步，電影嘅結構工整流暢，故事篇幅簡潔，無刻意加入多餘細節，令電影嘅節奏更加緊湊明快。而描寫周天仁等個仔嘅父子之情亦笑中有淚，感動細緻。而周國賢喺呢度係有唔少發揮，查朗桑提納托古亦有驚喜，至於趙善恆亦表現平穩。
 DE TESLA 樂隊成員李林風喺《立場新聞》入面撰文話，希望可以入場再睇多次，形容套電影入面揮出嘅每一拳，其實都係主角對面對著影響真實商業世界嘅吶喊，形容佢哋付出咗咁多，都應該得到尊重。

票房 
套戲優先場票房487,390港紙；上畫頭一個禮拜票房2,536,452港紙，排名第二，只係輸畀迪士尼動畫《靈魂奇遇記》，累積票房3,023,842港紙；第二個禮拜票房3,724,464港紙，做到嗰個禮拜票房冠軍，累積票房1630萬港紙。

港產片